Pertempuran Tripoli 2011

Pertempuran Tripoli ( ) ialah suatu konfrontasi ketenteraan kini yang berlaku di antara pengikut setia pemimpin Libya Muammar Gaddafi dan Tentera Pembebasan Kebangsaan di Tripoli, ibu negara Lubnan. Pertempuran ini bermula pada 20 Ogos 2011, enam bulan selepas perang saudara Libya 2011 bermula, dengan kebangkitan di dalam bandar. Angkatan pemberontak di luar bandar kemudian menyerang dan bergabung dengan unsur di dalam Tripoli, hingga akhirnya menguasai sebahagian besar bandar itu.

Serangan ini diberi nama "Operasi Fajar Duyung" ( ) oleh para pemberontak. Namanya sempena nama gelaran Tripoli "Duyung" ( ) (harfiahnya "pengantin laut").

Perjalanan pertempuran 
Kebangkitan dalam Tripoli bermula sejurus masuknya iftar (إفطار) pada 20 Ogos (bersamaan 20 Ramadan) dengan senjata yang telah diseludup masuk sebelum ini.

Keesokan harinya, para pemberontak mula menyerang dan menguasai beberapa kawasan kejiranan di sekitar Tripoli. Mereka memasuki bandar dari arah barat pada petang itu.

Pada 22 Ogos, para pemberontak menyatakan yang 90 peratus Tripoli telah ditawan, termasuk Medan Hijau.

Pada 23 Ogos, serangan terhadap kubu Gaddafi Bab al-Azizia bermula. Mereka berjaya menakluki kompleks tersebut dan menaikkan bendera. Bagaimanapun Gaddafi dan keluarganya tiada di situ dan lokasi mereka tidak diketahui.

Status keluarga Gaddafi 
Pada 21 Ogos, pengerusi NTC mendakwa Saif al-Islam Gaddafi telah ditangkap hingga menyebabkan Mahkamah Jenayah Antarabangsa mengeluarkan kenyataan akan menghubungi NTC untuk membuat persiapan mengambil alih, supaya beliau dapat dibicarakan untuk kesalahan jenayah terhadap kemanusiaan. Namun, awal 23 Ogos, Saif al-Islam muncul bebas di hotel Rixos Al Nasr di mana beberapa wartawan asing bertapak dan menawarkan lawatan ke kawasan yang dikawal kerajaan.

Al Jazeera juga melaporkan yang Muhammad al-Gaddafi telah menyerah kepada angkatan pemberontak pada 21 Ogos. Bagaimanapun, Muhammed melarikan diri daripada tahanan rumah keesokan harinya dengan bantuan pengikut setianya.

Rujukan 

2011 di Libya
Konflik 2011
Tripoli